П Р О Т О К О Л   № 6

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 23.10.2012 г.

Днес, 23.10.2012 г. /вторник/ от 14:00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в пълен състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	Калин Калпакчиев
Елка Атанасова
Галина Карагьозова
Камен Ситнилски
Румен Боев
Юлиана Колева
Румен Георгиев
Камен Иванов
Мария Кузманова
Милка Итова	

На заседанието присъстват и експертните сътрудници към комисията: Красимира Василева – н-к отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Разглеждане и обсъждане на Вътрешните правила за работата на комисията.
Приложение: Вътрешни правила за работа на Комисия по анализ и отчитане степента на натовареност на органите на съдебната власт.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. ОДОБРЯВА Проекта за Вътрешни правила за работа на Комисия по анализ и отчитане степента на натовареност на органите на съдебната власт, с направените в днешното заседание изменения, допълнения и уточнения.
1.2. ВЪЗЛАГА на експертния сътрудник на комисията Красимира Василева да изготви окончателния текст на Вътрешните правила, и да ги представи за заседанието на Комисията на 30.10.2012 г.

2. ОТНОСНО: Запознаване с досегашната работа на комисията и постигнатите резултати от нея.
Приложение: Отчет за дейността на комисията през 2010 г. и 2011 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. ПРИЕМА ЗА СВЕДЕНИЕ Отчета за дейността на комисията през 2010 г. и 2011 г., представен от експертния сътрудник Красимира Василева.

3. ОТНОСНО: Планиране на предстоящите дейности за изпълнение целите на комисията, както и с оглед решение на ВСС по протокол № 42/11.10.2012 г., т. 3.
Приложение: Извлечение от решение на ВСС по протокол № 42/11.10.2012 год., т. 3.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. След направеното обсъждане ОТЛАГА точката за следващото заседание, като дава възможност на всеки от членовете на Комисията да представи в писмена форма конкретни предложения, ако има такива.

4. ОТНОСНО: Писмо с вх. № 11.06.764/08.10.2012 год. от  Любен Д. Хаджииванов – председател на ОС – гр. Смолян.
Приложение: Писмо вх. № 11-06-764/08.10.2012 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Приема за сведение писмото от г-н Любен Д. Хаджииванов – председател на Окръжен съд гр. Смолян.

5. ОТНОСНО: Решение на комисия „Международна дейност” по протокол № 31 от 17.10.2012 г. във връзка с получено писмо от Министерство на правосъдието относно предоставяне на информация по подготовката на експертна мисия на ЕК, по линия на механизма за сътрудничество и оценка.
Приложение: Писмо вх. № 04-00-119/15.10.2012 г. от Министерство на правосъдието и Доклад от експертния сътрудник на Комисията г-жа Красимира Василева с проект за решение на Комисията.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. УВЕДОМЯВА комисия „Международна дейност” за следното:
5.1.1. Мерките от Графика за неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност, които са от компетентност на Комисия по анализ и отчитане степента на натовареност на органите на съдебната власт са следните:
а) утвърждаване на стандарт за прозрачност и публичност в работата на ВСС – публикуване на електронната страница на ВСС на дневния ред на заседанията на комисиите и въвеждане на принципа за заседания на комисиите при открити врати (с изключение на дисциплинарни производства). Срок – 30.10.2012 г.;
б) приемане с решение на ВСС и възлагане на административни ръководители на избрани съдилища от различни нива за наблюдение на времетраенето на съдебните процеси от образуването на дело до неговото приключване в съответната инстанция. Срок – 30.11.2012 г.;
в) създаване на Работна група за изготвяне на средносрочна стратегия за човешките ресурси в съдебната система. Срок – 30.11.2012 г.;
г) приемане на Анализ на статистическите данни от 2012 г. за фактическата натовареност и обобщен анализ от компетентната комисия на ВСС за преодоляване на неравномерната натовареност чрез оптимизиране на щатовете в различните звена на съдебната система и чрез други допустими от закона мерки. Срок – април 2013 г.;
д) изготвяне на средносрочна стратегия за човешките ресурси с активното участие на Гражданския съвет. Срок – 30.06.2013 г.;
е) текущ мониторинг и анализ на индивидуалната натовареност на магистратите и цялостната натовареност на органите на съдебната власт. Срок – постоянен, съвместно с ИВСС.
5.1.2. По изпълнение на посочените мерки Комисията е предприела конкретни действия по подточка „а”, като е предвидила в проекта на Вътрешни правила за работа на комисията дневният ред на заседанието да се публикува на Интернет-страницата на ВСС. По отношение на останалите мерки, предстои да бъдат предприети необходимите действия в посочените за целта срокове.
5.2. ВЪЗЛАГА на експертния сътрудник г-жа Красимира Василева да подготви отговор на въпрос № 8 от Въпросника за Мисия по Механизма за сътрудничество и оценка в България 26-28 ноември 2012 г., за следващото заседание на Комисията.
5.3. ИЗПРАЩА на комисия „Международна дейност” на ВСС решението по т. 5.1.

ПРЕДСЕДАТЕЛ
НА КОМИСИЯТА:
КАЛИН КАЛПАКЧИЕВ